### Resume

Coop besluttede i 2022 at lukke Ågård Brugs. Bygningerne er sidenhen solgt til Ågård Butikshus ApS, og her er etableret en Min Købmand.

De nye ejere ønsker at optimere ejendommen bedst muligt for at sikre, at den kan anvendes hensigtsmæssigt som købmand mange år frem. Heri indgår overvejelser om ekstra parkering, ændret vareindlevering samt reducering i bygningsmasse, der ikke bruges. Derfor ønsker ejerne at nedrive en del af den oprindelige købmandsbygning langs [adresse], som er en del af kulturmiljøudpegningen for [adresse].

### Sagsfremstilling

![](data:image/png;base64...)

Figur 1: [adresse]Min Købmand set fra [adresse]. Foto: Google Streetview.

I december 2022 lukkede Coop Daglig Brugsen i [adresse].

Mere end 500 husstande og lokale virksomheder i [adresse] Sogn gik herefter sammen om at indskyde ca. 1,9 mio. kr. i et nyt anpartsselskab "Ågård Butikshus ApS". Ågård Butikshus ApS har overtaget ejendommen med Brugsens gamle bygninger på [adresse] 105 i [adresse]. [adresse] har indgået en aftale med Einar Vestergaard som lejer butik, lager og inventar. Min Købmand åbnede den 23. marts 2023.

[adresse] 105

[adresse] brugs blev oprindelig opført omkring år 1900 som en købmandsbutik ved [adresse]. I den ene ende af bygningen lå købmandsbutikken, mens den anden ende fungerede som bolig. Bygningen er senere blevet bygget større af flere omgange og i 1970'erne byggedes nye butikslokaler på ejendommen.

Den oprindelige købmandsbygning langs [adresse] anvendes til lager, mens beboelsesdelen har været udlejet til bolig indtil for få år siden. Boligen har stået tom i en længere periode og fremstår nedslidt og dårligt isoleret. Ågård Butikshus ApS har ingen planer om at sætte beboelsen i stand, da den ligger i vejen for selskabets langsigtede planer udvidelse på grunden. Ågård Butikshus ApS ønsker at nedrive beboelsesdelen og etablere en gavl mod den del af bygningen, der fungerer som lager. Det er ønsket, at nedrivningen og etablering finansieres af [adresse] pulje til landsbyforskønnelse.

[adresse] ønsker samtidig at etablere en ny indkørsel til den sydlige del af grunden, der tidligere har været have for Ågård Brugs.

Indkørslen skal fungere som indkørsel til yderligere 10 parkeringspladser samt på sigt til, at varetilkørsel kan ankomme til bygningen fra syd.

Varetilkørslen er i dag ikke optimal, da lastbilchauffører skal bakke ind forbi tankanlægget og hen over parkeringspladserne til butikken, for at kunne læsse varer af.

På lang sigt, dvs. om 5-10 år, er det håbet, at Min Købmand i [adresse] er i en sådan udvikling, at der vil være råd til at bygge nye lagerfaciliteter syd for de eksisterende butiksbygninger.

Det nye lager skal erstatte det gamle i den resterende del af den oprindelige købmandsbygning. Herefter vil [adresse] nedrive resterne af den oprindelige købmandsbygning og etablere yderligere parkeringspladser.

Kulturmiljø

[adresse] er omfattet af en kulturmiljøudpegning. Landsbyen kendes siden 1524 og er kendetegnet ved, at der langs [adresse] ligger en del af andelstidens bymæssige funktioner som mejeri, brugs og forsamlingshus. Derudover ses også byens gamle rytterskole ( i dag børnehave), missionshus og Frimenighedskirke syd for åen. [adresse], der oprindeligt også var en del af kulturmiljøet, er i dag nedrevet.

Ønsket om nedrivning af en del af den oprindelige købmandsbygning vil medføre en synlig ændring af kulturmiljøet langs [adresse]. Bygningen er symmetrisk opbygget, med en længe på hver side af midterpartiet. Bygningen fremstår allerede i dag tilmuret imod [adresse] i lager-delen, mens boligdelen har en dør og et vindue imod [adresse]. Hvis boligdelen fjernes kommer bygningen til at fremstå afbrudt og meget aflukket imod [adresse].

![](data:image/png;base64...)

Figur 2: Den oprindelige købmandsbygning langs [adresse]. Foto: Google Streetview.

Proces

[adresse] ønsker at søge om støtte fra [adresse] pulje til landsbyforskønnelse, til nedrivning af beboelsesdelen og etablering af en ny gavl i den resterende bygning. Det er Udvalget for Lokalsamfund og Nærdemokrati der tager stilling til fordelingen af kommunens midler til landsbyforskønnelse.

[adresse] er omfattet af kulturmiljøudpegningen for [adresse]. Det er Teknisk Udvalg der tager stilling til spørgsmål om nedrivninger indenfor [adresse] kulturmiljøer. Forud for, at Udvalget for Lokalsamfund og Nærdemokrati kan tage stilling til ansøgningen om puljemidler, er det Forvaltningens vurdering at Teknisk Udvalg skal tage stilling til, om Udvalget ønsker, at der kan gives tilladelse til at nedrive en del af den oprindelige købmandsbygning imod [adresse].

En delvis nedrivning vil betyde, at den oprindelige købmandsbygning vil fremstå halveret måske i en længere årrække.

Det er svært at vide, om Min Købmand i fremtiden vil få en succes, der betyder, at der er penge til at udvide med nye lagerfaciliteter.

Det er derfor svært at vide, om resterne af [adresse] i fremtiden vil blive ved med at præge gadebilledet, som en halveret bygning - eller om området omkring [adresse] på sigt vil blive omdannet til en velfungerende købmandsbutik med parkeringsareal langs [adresse].

Omvendt vil ønsket om at nedrive den oprindelige købmandsbygning kunne give den fungerende Einar Vestergaard den fordel, at trafikken kan løses bedre i fremtiden ved bedre parkeringsforhold og varetilkørsel.

Hvis kommunen ikke ønsker at give lov til nedrivning, skal den nedlægge et forbud mod nedrivningen efter planlovens § 14. Hvis kommunen vælger at nedlægge forbud mod nedrivning, er den forpligtet til inden for et år at offentliggøre et lokalplanforslag for ejendommen, der indeholder bevarende bestemmelser for bygningen.

Forvaltningen foreslår, at hvis der gives nedrivningstilladelse og tilladelse til at etablere parkering i den oprindelige have, at der stilles krav til etablering af nyt fortov langs p-arealet samt beplantning, der begrønner parkeringsarealet.

### Klima og resiliensvurdering

Ingen bemærkninger.

### Sagens videre forløb

Sagen skal alene drøftes af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget drøfter, om der skal gives tilladelse til at nedrive en del af den oprindelige købmandsbygning langs [adresse]. |

### Beslutning

Drøftet. Der kan meddeles nedrivningstilladelse.

Kjeld Jensen og Valdemar Andersen var fraværende.